În România, un partid politic este obligat să strângă 200.000 de semnături de la cetățeni pentru a se înscrie în alegerile pentru Parlamentul European. Un candidat independent are nevoie de 100.000 de semnături.

Este, de departe, cea mai restrictivă legislație electorală, unică în Uniunea Europeană în privința numărului de semnături impus unui partid politic sau candidat independent pentru a putea participa la alegeri. În celelalte țări UE, cerințele pentru înscrierea în alegerile pentru Parlamentul European sunt:

Austria: 2.600 de semnături sau 3 semnături de la europarlamentari sau o semnătură de la un parlamentar. Taxă de 3.600 euro;

Belgia: 5.000 de semnături sau 200 de semnături în colegiile vorbitoare de germană sau semnături de la 5 deputați aparținând unui grup lingvistic relevant;

Bulgaria: 7.000 de semnături și taxă de 10.000 leva (~5.200 euro);

Cipru: nu se cer liste de semnături;

Croația: 5.000 de semnături;

Danemarca: nu se cer liste de semnături pentru partidele parlamentare; partidele ne-parlamentare trebuie să prezinte un număr de semnături reprezentând 1/175 din numărul de voturi exprimate în alegerile anterioare. (aprox. 20.000 de semnături);

Estonia: nu se cer liste de semnături; taxă în contravaloare a 5 salarii minime;

Finlanda: nu se cer liste de semnături; partidele și asociațiile trebuie să aibă minim 2.000 de membri;

Franța: nu se cer liste de semnături; listele trebuie să aibă paritate femei-bărbați;

Germania: 4.000 de semnături;

Grecia: nu se cer liste de semnături;

Irlanda: nu se cer liste de semnături (doar pentru independenți – 60 de semnături sau sau o taxă de 1.800 de euro);

Italia: nu se cer liste de semnături pentru partidele care au reprezentanți în parlamentul național sau în cel european; pentru celelalte – minim 30.000 de semnături;

Letonia: nu se cer liste de semnături; taxă de 1.450 euro. Partidele politice trebuie să aibă cel puțin 500 de membri;

Lituania: 10.000 de semnături (se poate semna online);

Luxemburg: 250 de semnături sau o semnătură de deputat sau europarlamentar;

Malta: nu se cer liste de semnături;

Marea Britanie: 30 de semnături și taxă de 6.750 euro;

Olanda: 30 de semnături și taxă de 450 euro;

Polonia: 10.000 de semnături;

Portugalia: nu se cer liste de semnături;

Republica Cehă: nu se cer liste de semnături; taxă de 585 euro;

România: 200.000 de semnături (100.000 de semnături pentru independenți);

200.000 de semnături (100.000 de semnături pentru independenți); Slovacia: nu se cer liste de semnături; taxă de 1.510 euro;

Slovenia: nu se cer liste de semnături;

Spania: 15.000 de semnături sau 50 de semnături de la parlamentari, europarlamentari, consilieri regionali;

Suedia: nu se cer liste de semnături;

Ungaria: 20.000 de semnături (un alegător poate semna pentru un singur partid).

În mai mult de jumătate din țările Uniunii Europene, partidele sau candidații independenți nu sunt obligați să strângă semnături pentru a se înscrie în alegerile europene, iar în restul țărilor se cere un număr rezonabil de semnături, care poate fi obținut, în majoritatea cazurilor, cu puține eforturi de partidele politice mari sau mici.

Numai în România se cer 200.000 de semnături unui partid politic pentru a se înscrie în cursa electorală (100.000 pentru independenți), iar, în plus, cetățenii cu drept de vot pot semna pentru un singur partid politic sau candidat independent. Partidele mari, cu infrastructură și filiale bine dezvoltate, profită de pe urma acestui mecanism, iar partidele politice mici sunt excluse din competiția electorală.

Este o măsură excesivă și sfidătoare din partea partidelor mari din România, care nu are nimic în comun cu practica de la nivel european și nici cu funcționarea democrației.

În contextul în care s-a pus în dezbatere publică un proiect de Ordonanță de Urgență privind organizarea alegerilor europene (https://bit.ly/2UVP5bF), cerem eliminarea de urgență a obligației de strângere de semnături sau reducerea semnificativă a numărului acestora (de pildă, 20.000 de semnături pentru partide și 10.000 pentru independenți). Le cerem guvernanților să lase partidele politice, indiferent de vechimea sau mărimea lor, împreună cu candidații independenți, să participe în alegerile europene din mai 2019.

***

Surse complementare: